Sogndal straffet Haugesund med sjeldent straffespark
Da Christian Gytkjær og Daniel Bamberg misset på sine gigantsjanser etter hvilen, ble Haugesund hardt straffet av et hardt kjempende Sogndal. Dommer Omar Rafiq pekte på straffemerket da Umaru Bangura tilsynelatende brukte armene i overkant mye ved sekstenmeterstreken, og Malick Mane ekspederte straffesparket i mål etter 69 minutter. - Straffen var helt grei. Drakten til Ulrik Flo stod rett ut, så det var ingenting å utsette på den, sier Azar Karadas. Like før hadde hjemmelaget en ball i nettmaskene ved Christian Gytkjær, men dommer dømte for at corneren hadde vært over dødlinjen på vei inn i feltet. Haugesund forsøkte en sluttspurt, og barrikaderte nærmest Sogndal på overtid, men uttelling ble det ikke. - Vi skaper gedigne målsjanser, så det er forferdelig frustrerende å stå bakerst og se på, sier Haugesund-keeper Per Morten Kristiansen. Det betyr at Haugesund posisjonerer seg like bak de beste lagene på tabellen, mens Sogndal tok viktige poeng i bunnstriden.Hjemmesupporterne i Maakeberget hadde all grunn til å sveve høyt etter den uhyre sterke 5-1-seieren i Molde sist og solid poengfangst hittil i år, men for å gjenskape suksessen måtte byens lag nullstille mot et gjestende lag i fin vårform. Sogndal har også hatt en god mai-måned, med sju poeng på månedens fire første kamper, og kom til Haugesund med klare forhåpninger om poeng - og ikke minst lagets første eliteseriescoring i byen. På lagenes fire møter i eliteseriesammenheng i Rogaland stod Haugesund med solide 11-0 i målforskjell foran årets pinseoppgjørSogndal skred til verket med kompakt forsvarsspill og lite rom mellom lagdelene - samtidig som laget satset tungt på dødballsituasjoner offensivt. Og kanskje litt magi fra høyrefoten til Malick Mane, som stod med fire mål på fire kamper i mai før denne kampen. Til tross for kompakt forsvarsspill lyktes Sogndal med å tidvis presse hjemmelaget høyt i banen. Det stresset Haugesund, som ikke klarte å spille seg til mange store sjanser før pause. Nærmest var Tor Arne Andreassen som testet skuddfoten fra 16 meter etter 10 minutter, men ballen gikk via en forsvarer og like til side for mål. Men det var Sogndal som var nærmest nettkjenning før hvilen. Azar Karadas plukket ned et overlegg på bakre stolpe etter 31 minutter, før han avanserte ut i feltet og avsluttet vakkert rundt Per Morten Kristiansen. Dessverre for Sogndal gikk ballen på innsiden av stolpen i stedet for i nettmaskene.Etter pause kom et «helt nytt» Haugesund-lag på banen. I løpet av det første kvarteret spilte laget Sogndal kraftig bakover på banen, og kom til to gigantmuligheter. Først fikk Christian Gytkjær muligheter med en fri heading fra elleve meter, men målsniken klarte bare å sette ballen midt på Erik Dahlin. Minuttet etterpå fikk Daniel Bamberg en enda større mulighet på nærmest åpent mål, men presset satte han avslutningen fra få centimeter (!) i stolpen og ut. Og da hjemmelaget ikke klarte å ta vare på sjansene sine, ble de hardt straffet. Dommer Omar Rafiq dømte for straffespark etter det som så ut som en holding ved sekstenmeterstreken, og Malick Mane gjorde ingen feil fra straffemerket. Haugesund jaget en utligning, men slet med å skape mange store sjanser i sluttminuttene mot et godt kjempende Sogndal. Det betyr en sterk borteseier for Sogndal, og viktige poeng i bunnstriden.
(Haugesund - Sogndal 0-1) Sogndal fikk sitt første straffespark siden 2011 - og kjempet seg til tre viktige poeng. Haugesund stanget og stanget, men misbrukte sjansene og måtte gå skuffet av banen.